# Alustamine

See kujutab endast &kmail;i lühikest sissejuhatust ning kasutamisõpetust, mis võimaldab kohe rakendust tarvitama hakata. Põhjalikuma info hankimiseks uuri osa &kmail;i kasutamine. &kmail;i paigaldamist aga kirjeldatakse käsiraamatu lisas.

## Kontonõustaja

Kontonõustaja Kontonõustaja

Kontonõustaja

&kmail;i esmakäivitamisel võtab sind vastu kontonõustaja.

Kui sul peaks kunagi hiljem olema veel tarvis kontonõustajat käivitada, saab seda teha menüükäsuga Tööriistad Kontonõustaja.

Nõustaja abistab sind e-posti kontode loomisel. Ilmuvad ekraanid võivad erineda vastavalt sellele, kui palju suudab nõustaja ise tuvastada. Allpool on mainitud ekraane, mida võid näha nõustaja kasutamisel.

- Isiklikud andmed on nõustaja esimene ekraan. See pärib sinu käest kõige põhilisemat teavet: täisnimi, e-posti aadress ja parool. Vaikimisi on märgitud valik Teenusepakkuja seadistuste hankimine internetist: nõustaja üritab vastava teabe hankida serverist. Selle võib märkimata jätta, kui oled kogenud kasutaja ning vajad spetsiifilisemat seadistust. Kui oled kõik vajaliku kirja pannud, klõpsa nupule Edasi.

  Kui kasutad GMaili kaheastmelist verifitseerimist, tuleb GMaili turbeseadistustes genereerida rakendusepõhine parool ning sisestada see parooli tekstikasti.

- Konto tüübi valimise ekraan on järgmine, kui nõustaja ei suuda ise sinu konto tüüpi määrata. Vali tüüp nimekirjast (kui sa seda ei tea, võta ühendust teenusepakkujaga). Kui sinu konto tüüpi pole kirjas, klõpsa nupule Rohkem teavet internetist, Kui konto tüüp on valitud, klõpsa nupule Edasi, misjärel ilmub isiklike seadistuste ekraan.

  Isiklike andmete ekraan ilmub uuesti, nüüd juba serveri üksikasjadega, kui nõustaja suutis edukalt tuvastada kontotüübi. Klõpsa nupule Loo konto ning see luuaksegi. Klõpsa nupule Lõpeta nõustaja töö lõpetamiseks ja akna sulgemiseks.

- Isiklike seadistuste ekraan ilmub siis, kui pead sisestama oma konto tüübi. Kontrolli, et siin oleks kõik õigesti. Märgi kastike Kõigi kirjade allalaadimine kasutamiseks võrguta olekus, kui soovid, et kirjad oleksid kättesaadavad ka siis, kui sul puudub internetiühendus (ainult &imap; korral). Kui oled valmis, klõpsa nupule Edasi.

- Seejärel luuakse konto ning võid klõpsata nupule Lõpeta nõustaja töö lõpetamiseks ja akna sulgemiseks.

Kui pead või soovid konto käsitsi luua, loe edasi.

## Käsitsi seadistamise kiirtutvustus

Seadistamisdialoog koosneb kuuest osast: Identiteedid, Kontod, Välimus, Redaktor, Turvalisus ja Muud.

Kirjade saamiseks ja saatmiseks on vajalik muuta vaid mõningaid asju kaardil Identiteedid ja Kontod.

### Identiteedi loomine

Kaardi Identiteedid pakutavad seadistamisvõimalused peaks olema enesestmõistetavad. Vali vaikeidentiteet ja klõpsa nupule Muuda. Kirjuta väljale Nimi oma täielik nimi (⪚`Jaan Juurikas`) ja väljale Organisatsioon enda organisatsiooni nimi (selle võib küll ka tühjaks jätta).

Seejärel kirjuta väljale Meiliaadress oma e-posti aadress (⪚ `jaan@kusagil.ee`).

Kui sul on kasutusel PGP või GnuPG, tuleb enda &openpgp; võtmed ja/või &smime; sertifikaadid määrata kaardil Krüptograafia.

Lisaks võid kiigata kaardile Signatuur ning seal oma signatuuri ehk allkirja sisestada. See on (enamasti) lühike tekst, mis lisatakse automaatselt kõigile sinu kirjadele. Sellel ei ole mitte kui midagi ühist digitaalsete signatuuridega.

### Konto loomine

Kaardil Kontod saab määrata seadistusi, mis annavad &kmail;ile teada, kuidas sinu kirju saata ja vastu võtta. Suuresti sõltuvad siinse seadistused sinu süsteemist tervikuna ning võrgust, kus asub meiliserver. Kui sa ei tea, millised need on, võta ühendust oma internetiteenuse pakkujaga (ISP) või süsteemiadministraatoriga.

#### Kirjade saatmine

Kaardil Saatmine on kirjas meetodid, kuidas kirju saata. Nimekirjas esimesel kohal on vaikemeetod. Klõpsa nupul Lisa..., misjärel saad valida kahe erineva meetodi vahel: SMTP ja Sendmail. &Sendmail; tähendab siinkohal kohalikku tarkvara - väidetavalt on seda raske seadistada, nii et kui sul veel ei ole toimivat &Sendmail;i, vali parem SMTP ning anna väljal Nimi sellele meelepärane kirjeldav nimetus (⪚ `Minu e-posti konto`). Klõpsa Loo ja seadista ning kirjuta väljale Väljuvate kirjdade server oma postiserveri nimi ja domeen (⪚ `smtp.teenusepakkuja.ee`). Tõenäoliselt ei ole vaja muuta pordi seadistusi (vaikimisi on pordi numbriks `25`).

Kui soovid kasutada &Sendmail;i ning sa tarvitad sissehelistamisteenust, järgi juhiseid, mida antakse sendmaili seadistamiseks sissehelistamisteenuse korral KKK peatükis.

Siin määratud kirjade saatmise viisi kasutatakse sinu vaikeidentiteediga, samuti kõigi teiste identiteetide korral, millele ei ole määratud teistsuguseid kirjade saatmise meetodeid. Erinevad identiteedid võivad kasutada erinevaid kirjade saatmise meetodeid, mida saab valida kaardi Identiteedid alamkaardil Täpsemad valikud võimalust Väljuvate kirjade konto ära märkides.

Muude võimaluste kirjeldus on antud peatükis Seadistamine.

#### Kolabi serveriga seotud võimalused

Kui seadistad SMTP kontot Kolabi serveris, tuleb ära märkida Server nõuab autentimist ning anda väljadel Kasutajanimi ja Parool oma Kolabi kasutaja e-posti aadress ja parool. Seejärel mine kaardile Turvalisus ja klõpsa nupule Kontrolli, mida server toetab, millega saad automaatselt paika panna oma turvalisuse seadistused. Vaikimisi peaks see olema TLS/PLAIN, kuid Kolabi server toetab ka võimalust SSL/PLAIN. Muidugi võid siin ka kõike käsitsi määrata.

### Kirjade vastuvõtmine

Konto loomiseks, mis võimaldaks kirju saada, klõpsa kaardil Vastuvõtmine nupule Lisa.... Siis küsitakse sinu käest meilikonto tüüpi. Enamasti on mõistlik valik POP3 või IMAP e-posti server. Kui soovid kasutada kohalikku postkastifaili, uuri palun lähemalt KKK-d faili lukustamise kohta.

Seejärel ilmub Akonadi ressursi aken. Esmalt kirjuta väljale Konto nimi oma konto nimetus. See võib olla milline tahes. Väljadele Kasutajanimi, Parool ja Saabuvate kirjade server tuleb kirjutada info, mille saad oma ISP või süsteemiadministraatori käest. Tõenäoliselt ei peaks muutma pordi infot (vaikimisi on see POP3 puhul `110` ja IMAP-i korral `143`).

#### Kolabi serveriga seotud võimalused

Vali konto tüübi all Lahutatud IMAP. Kirjuta väljadele Kasutajanimi ja Parool oma Kolabi serveri e-posti aadress ja parool. Sektsioonis Turvalisus klõpsa nupule Kontrolli, mida server toetab, millega saad automaatselt paika panna oma turvalisuse seadistused. Vaikimisi peaks see olema TLS/PLAIN, kuid Kolabi server toetab ka võimalust SSL/PLAIN. Muidugi võid siin ka kõike käsitsi määrata.

Kui soovid kasutada Kolabi serveri puhkuseteadete ("Out of Office") võimalusi, tee seda oma DIMAP konto sektsioonis Filtreerimine, lülitades seal sisse võimalused Server toetab Sievet ning Masina ja sisselogimisseadistuse korduvkasutus. Managesieve port on vaikimisi 2000.

#### Ainult DIMAP-iga (Kolabi server) seotud võimalused

Pärast Lahutatud IMAP-i konto seadistamist tuleb sul aktiveerida Grupitöö võimalused KMaili tarbeks kaardil Muud.

Seadistamisdialoogi kaardil Muud vali kaart Grupitöö. Märgi ära IMAP ressursside kasutamise lubamine ning vali Grupitöö kaustade vorminguks Kolab (XML). Liitkastis Ressursikaustad kuuluvad kontole tuleks määrata meelepärane Kolabi kasutaja konto (eriti kui sul on neid mitu). Soovi korral saab lasta ka grupitöö kausta varjata. Soovitatav oleks sisse lülitada mõlemad sektsiooni Grupitöö ühilduvusvalikud võimalused, et Kolab suudaks suhelda mõistlikult Microsoft Outlooki kliendiga nii kutseid saates kui ka vastuseid saades.

#### Ainult IMAP-iga seotud võimalused

Kui kasutad IMAP-it, saad lisaks määrata otsingutee väljal Kaustade eesliide. See annab &kmail;ile teada, kus asuvad serveril sinu kaustad. Kui sul on serveril ka shellikonto ning kirjad on salvestatud kodukataloogi, võib olla mõttekas need salvestada hoopis alamkataloogi `Mail`. Kirjuta see väljale Kaustade eesliide, et &kmail; ei ajaks segamini postkasti- ja muid faile. Kui see võimalus sind ei köida, jäta väli lihtsalt tühjaks.

Kui märgid võimaluse Automaatne kaustade tihendamine, eemaldab &kmail; kirjad, mille sa oled serveril kustutanud, niipea, kui sa kaustast väljud. Vastasel juhul kirjad lihtsalt märgitakse kustutatuks ja sa pead ise kaustu tihendama, kasutades menüükäsku Fail Tihenda kõik kaustad.

Kui märgid ära võimaluse Näidatakse peidetud kaustu, on näha ka punktiga algavad varjatud kaustad.

#### Ainult POP3-ga seotud võimalused

Kui sa soovid jätta kirjad serverile pärast nende allalaadimist, märgi võimalus Kirjad jäetakse pärast tõmbamist serverile.

Märgi Kaasatakse uute kirjade kontrollimisel käsitsi, kui sa soovid selle konto kontrollimist alati, kui kasutad menüükäsku Fail Kontrolli posti. Kui sa seda ka ei märgi, saad ikkagi kontrollida, kas antud kontol on uusi kirju, kui valid menüükäsu Fail Kontrolli posti kontos.

Märgi Posti regulaarne kontrollimine, kui soovid, et &kmail; kontrolliks automaatselt uute kirjade olemasolu kontol. Intervalli saad määrata allpool kastis Kontrollimise intervall.

Sisenevad on vaikekataloog, kuhu sisenevad kirjad saabuvad. Kui soovid seda mingil põhjusel muuta, võid seda teha võimalust Sihtkaust kasutades. Kuid on palju usutavam, et sellisel juhul soovid tegelikult kasutada filtrit, millel pole antud võimalusega midagi ühist.

Väljal Eelkäsk saad määrata suvalise rakenduse, mida &kmail; käivitab enne kirjade tõmbamist. Palun määra siin rakenduse täielik asukoht (ära kasuta lühendeid, nt. ~) ja arvesta, et &kmail; ei jätka tegevust enne, kui rakendus pole oma tööd lõpetanud.

Grupis POP seadistused saad valida võimaluse Konveieri (pipelining) kasutamine meilide kiiremaks tõmbamiseks, kui server seda toetab. Enne selle lubamist peaks hoolikalt kontrollima, kas see ikka toimib.

#### Nii IMAP-i kui POP3 võimalused

&kmail; toetab krüptimist SSL/TLS ja STARTTLS vahendusel (SSL/TLS on soovitatavam, kui see on võimalik).

POP3 puhul toetab &kmail;

- Avatud tekst

- PLAIN,

- LOGIN,

- CRAM-MD5 (soovitatav, kui saadaval ei ole DIGEST-MD5),

- DIGEST-MD5 (soovitatav) ja

- APOP autentimist.

DIGEST-MD5, CRAM-MD5 ja APOP on turvalised ka üksi, teised ainult siis, kui neid kasutatakse koos SSL-i või TLS-iga. Võimalus Avatud tekst tuleks valida ainult juhul, kui server mingit muud autentimismeetodit ei toeta. Lisaks on IMAP-i puhul toetatud Anonüümne kasutaja, toetuseta aga APOP. Kasuta nuppu Kontrolli, mida server toetab kaardil Turvalisus, et kontrollida, milliseid võimalusi server toetab.

Nüüd oled valmis kirju saatma ja saama. IMAP-i korral ava lihtsalt oma kaustad &kmail;i peaakna kaustapuus. Seejärel võtab &kmail; ühendust serveriga ja näitab leitud kirju. POP3 korral kasuta menüükäsku Fail Kontrolli posti.

## Seadistuste testimine

Esmalt võiksid seadistuste testimiseks saata kirja iseendale. Kirja saatmiseks kasuta kiirklahvi &Ctrl;N, ikooni Uus kiri või menüükäsku Kirjad Uus kiri.... Ilmub redaktori aken. Kirjuta väljale Kellele: omaenda e-posti aadress ja mida iganes väljale Subjekt:. Seejärel saada kiri menüükäsuga Kiri Saada kiri.

Posti kontrollimiseks vali menüükäsk Fail Kontrolli posti. Peaakna all paremal nurgas näitab edenemise riba, mitu kirja alla tõmmatakse. Kui saad kätte äsja saadetud kirja, jääb üle vaid sind õnnitleda! Kui aga saad testimise ajal veateate, kontrolli üle, et võrk töötab ning vaata menüükäsuga Seadistused &kmail;i seadistamine... oma seadistused üle.